रक्षंता ध्रुव की कहानी- अपनत्व
कहानी का आधार यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। ​​​​​​किरदारों के रूप में एक परिवार है। चंद सदस्य हैंThe story of the protector pole- ownership
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
​​​​​​किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
अपनत्व
सूरज निकलते ही गांव में हलचल शुरू हो गई। पुरुष और महिलाएं सब अपने काम में व्यस्त थे। तभी वहां एक कार फट- फट की आवाज करती हुई आकर रुक गई। हैंडपंप से पानी भरने आई महिलाएं सब देख रही थीं।
गाड़ी से एक युवक निकला और गाड़ी को जांचते हुए ‘सुनो चित्रा, पानी का बॉटल लेकर आना इंजन गरम हो गया है’ कहकर अपनी पत्नी को आवाज देने लगा।
‘यह लो पानी, अनिल’ कहकर चित्रा ने बॉटल अनिल को दी। कार में बैठी दो लड़कियां उतर कर पूछने लगीं ‘क्या हुआ पापा?’
‘गाड़ी गर्म हो गई है, ठंडी होगी तो चालू हो जाएगी, तब तक हमे इंतजार करना होगा,’ अनिल ने जवाब दिया।
गाड़ी अंदर से तप चुकी थी, आस-पास देखकर चित्रा ने कहा, ‘सुनो अनिल, यहां तो कोई होटल नजर नहीं आ रहा है, चलो सड़क के पास वाली पीपल की छाया में चलते हैं।’
पूरा परिवार सड़क के किनारे आकर खड़ा हो गया। उन्हें परेशान देख कर हैंडपंप के पास खड़ी एक बुजुर्ग महिला ने उनके करीब जाकर कहा, ‘यहां खड़े-खड़े थक जाओगे बेटा आओ मेरा घर पास में है वहां चलो।’
‘नहीं मां जी, हम यहीं ठीक हैं, हमारी गाड़ी थोड़े देर में ठीक हो जाएगी,’ अनिल ने विनम्रता कहा।
मां जी के दोबारा कहने पर चित्रा और अनिल ने हामी भरी और सभी मां जी के साथ चले गए। उन्होंने परिवार को पानी और नाश्ता दिया।
‘बस मां जी, इसकी जरूरत नहीं है, आपने सड़क पर खड़े रहने की बजाय घर की ठंडक दे दी, इतनी मदद बहुत है। आजकल इतना भी अजनबी के लिए कौन करता है, आपका धन्यवाद,’ अनिल ने कहा।
‘परिचित होने से पहले सब अजनबी होते हैं। अब तो तुमने मां जी भी कह दिया तो अजनबी कैसे’ मां जी ने कहा।
अनिल की आंखें भर आईं। उसने मां जी के पैर छुए और विदा ली